### | | | | --- | --- | | | | | --- | | **Teknik- og Miljøudvalget** 9. maj 2016 Sagsnr. 710-2016-16060 Dok.nr. 710-2016-125258 Sagsbehandler DPCCHR | | 55.                 Godkendelse af ny model for udlejning af fartøjer på [adresse] fra 2017 - Åbent

###

|  |  |
| --- | --- |
| Tidl. politisk behandling | BY, 02.05.12 pkt. 74 |
| Forventet sagsgang | TM-U, ØK, BY |
| Lovgrundlag | Bekendtgørelse om ikke-erhvervsmæssig sejlads og anden færdsel på [adresse] med sidevandløb og søer fra Tørring til Randers |

###

**SAGENS INDHOLD**

Byrådet skal i denne sag tage stilling til:

1. En ny administrativ model for udlejning af fartøjer til sejlads på
[adresse]

2. Prisen for en koncession til udlejning af et fartøj

3. Annoncering via Gudenåkomitéens hjemmeside.

For at drive udlejningssejlads i Gudenåsystemet skal
udlejere have en tilladelse fra kommunen samt have koncessioner. En koncession
er en tilladelse til at udleje de enkelte sejladsfartøjer. Der kræves én
koncession pr. udlejningsfartøj.

Det er kommunen, hvori udlejningsvirksomheden er beliggende,
der udsteder tilladelse til udlejning. Selve ordningen administreres af det
tværkommunale samarbejde Gudenåkomitéen på vegne af de syv Gudenåkommuner.
Tilladelsesordningen er nærmere beskrevet i bilagene.

Tildelingen af koncessioner til udlejningsfirmaerne skal
overholde kravene i EU´s Servicedirektiv. Direktivet stiller krav om, at
ordningen bygger på ikke-diskriminerende, proportionale, klare, entydige og
objektive kriterier, som er offentliggjort på forhånd.

Kommunerne må ikke tjene penge på koncessionerne, men alene
opkræve et beløb svarende til de kommunale udgifter til administration af
udlejningssejladsen. Den nuværende udlejningsmodel fra 2012 gælder for perioden
frem til udgangen af 2016, hvor gældende tilladelser og koncessioner udløber.

Kommunerne skal derfor have valgt en model for udstedelse
af de nye tilladelser med tilhørende koncessioner. Gudenåkomitéen anbefaler, at
kommunerne vedtager en ny model med virkning fra 2017. Modellen er fremsendt
til godkendelse i de syv Gudenåkommuner og er beskrevet nedenfor.

**Den nye godkendelsesmodel**

Modellen genbruger mange elementer fra tildelingsmodellen i
nuværende koncessionsperiode. Ifølge den anbefalede godkendelsesmodel gives
tilladelse til udlejning efter et sæt fælleskommunale regler for udlejningssejlads
på [adresse]. Hvis ansøgeren opfylder kravene, tildeles det ønskede antal
koncessioner.

Udlejningssejladsen styres via løbende uddeling af
”sejladsdage”. Der vil være tale om et ”først til mølle”-princip.

Der kan gives tilladelse til timesejlads og langturssejlads
(sejlads over flere dage). På nuværende tidspunkt er der ikke udlejning af
timesejlads i [adresse]. Fælles kommunale regler, timesejlads og
langturssejlads fremgår af vedlagte bilag.

Til at administrere uddelingen af sejladsdage anvendes der
i godkendelsesmodellen et nyt elektronisk, administrativt sejladshåndteringssystem
kaldet ”GudenåSkyen”. I GudenåSkyen stilles 9.615 årlige sejladsdage til
rådighed for alle godkendte langturskoncessionshavere. Sejladsdagene trækkes elektronisk
fra skyen af udlejerne selv i forbindelse med udlejning af et fartøj.

GudenåSkyen styrer antallet af koncessioner og dermed
sejladstrykket på strækningen [adresse]. På strækningen
[adresse], hvor [adresse] er beliggende, har der hele tiden
været ledige koncessioner. Styring af sejladstrykket med et loft er derfor
unødvendigt for denne strækning, og strækningen indgår ikke i [adresse].
Udlejer skal stadig have tilladelse og koncessioner for at kunne udleje
fartøjer på strækningen.

Når en ansøger har tilladelse til langturssejlads i det nye
system, kan vedkommende udleje fartøjer i hele [adresse] fra Tørring til
Randers.

I den nuværende koncessionsperiode er det kun muligt at
opnå koncessioner for langturssejlads til kano og kajak. Denne begrænsning
fjernes, så der også kan søges om tilladelse til udlejning af andre typer
fartøjer, eksempelvis robåde.

**Godkendelsens varighed**

Tilladelse til udlejning gives i op til fire år. Alle
tilladelser har enslydende udløbsdato med option for administrativ to gange
to-årig forlængelse.

I forbindelse med tilladelse til udlejning indgås kontrakt
mellem den godkendte udlejer og den [adresse], som ansøger bor i, eller
hvor ansøger angiver at have en fast plads til sin båd. Kommunerne kan opsige
aftalen med et års varsel pr. en given 31. december. Dette giver kommunerne
mulighed for at evaluere ordningen efter en kortere årrække og tilpasse ordningen
efter opstået behov, f.eks. hvis udlejningssejladsen stiger i uforudset omfang.
Kontrakten kan ligeledes annulleres fra kommunens side, hvis udlejer misligholder
kontrakten, herunder misbruger GudenåSkyen.

Udlejer kan opsige kontrakten uden grund med et varsel på 30
dage, hvorefter en eventuel adgang til GudenåSkyen lukkes.

**VURDERING**

Det fremgår af sejladsbekendtgørelsen, at gudenåkommunerne
fastsætter vilkår for udlejning i fællesskab. For at kunne benytte den nye
godkendelsesmodel og opnå en ensartet administration af sejladsen og et samlet
overblik over belastningen af [adresse] er det en betingelse, at alle syv
Gudenåkommuner godkender den nye model til administration af udlejningssejladsen.

Teknik og Kultur har deltaget i udarbejdelse af den nye
model og vurderer, at den nye ordning er mere fleksibel end den nuværende.
Samtidig vil eksisterende udlejere få mulighed for at udvikle udlejningen
yderligere, idet den nye ordning giver mulighed for udlejning af andre fartøjer
end kano og kajak. Når koncessionerne udløber kan den enkelte kommune desuden
forlænge en tilladelse administrativt.

Nye udlejere på markedet vil kunne starte
udlejningsvirksomhed midt i en koncessionsperiode og behøver således ikke vente
flere år på et kommende udbud af koncessioner.

Teknik og Kultur vurderer, at den nye administrationsmodel
for udlejning af fartøjer på [adresse] med brug af GudenåSkyen tager det
fornødne hensyn til benyttelse og beskyttelse af [adresse] i forbindelse med
sejlads.

Bamsebo Camping bibeholder udlejningsmulighed fra
[adresse] til Randers, og kan nu også udleje kanoer øverst i [adresse] ved
Tørring, hvis virksomheden har ønske herom, og der stadig er ledige sejladsdage
i [adresse].

**ØKONOMI**

Administration af sejlads på [adresse] er forbundet med en
række udgifter for Gudenåkommunerne. For at finansiere disse udgifter opkræves
et gebyr for sejlads. En udlejningskoncession koster i dag 300 kr. årligt
uanset koncessionstype. [adresse] anbefaler, at dette fortsat skal være
den gældende takst. [adresse] anbefaler, at det senere kan overvejes, om
den faste takst skal ændres til en variabel takst.

**INDDRAGELSE**

Modellens udformning er blevet til i dialog med
eksisterende langtursudlejere på [adresse]. Den nye model og indkaldelse af
interesserede udlejere foreslås annonceret på Gudenåkomitéens hjemmeside.

**INDSTILLING**

Direktøren for Teknik og [adresse]
til Byrådet:

1. At godkende Gudenåkomiteens forslag
til ny administrativ model for udlejningssejlads på [adresse].

2. At godkende at en koncession fortsat koster 300 kr.

3. At annonceringen af godkendelsesmodellen sker via Gudenåkomitéens
hjemmeside.

**BESLUTNING**

**Bilag**

|  |  |
| --- | --- |
| Regler for udlejningsvirksomhed af fartøjer i Gudenåsystemet | 710-2016-125224 |
| Tro og Love erklæring | 710-2016-125225 |
| Mindstekrav, langturssejlads | 710-2016-125213 |
| Mindstekrav, timesejlads | 710-2016-125216 |
| Koncessionskontrakt på langturssejlads i Gudenåsystemet | 710-2016-125212 |